**2010. évi ……… törvény**

**a társasházak biztonságos működésének megőrzése érdekében szükséges egyes törvénymódosításokról**

1. **§**
2. A fizetési meghagyásról szóló 2009. évi L. törvény 9. §-a az alábbi (6) bekezdéssel egészül ki:

*„(6) A (3) bekezdés nem alkalmazható olyan fizetési meghagyás kibocsátása iránti kérelem esetében, amelyet társasház társasházi közös költség követelés érvényesítése érdekében terjeszt elő.”*

1. A törvény 20. § (1) bekezdése a következő „*f”* ponttal egészül ki:

*„f) Ha a jogosult a fizetési meghagyás ellentmondásra tekintett nélküli végrehajthatóvá nyilvánítására irányuló határozott kérelmet.”*

1. A törvény 26. § (1) bekezdésének második mondata az alábbiak szerint módosul:

*„A közjegyző a fizetési meghagyást legkésőbb a kérelem beérkezésétől számított tizenöt napon belül – az elektronikusan úton beadott és a társasház által társasházi közös költség követelés érvényesítése érdekében előterjesztett kérelem esetén három munkanapon belül – papír alapon bocsátja ki.”*

1. A törvény 27. §-a a következő *„i”* ponttal egészül ki:

*„i) ha a jogosult a fizetési meghagyás kibocsátása iránt előterjesztett kérelem a fizetési meghagyás ellentmondásra tekintett nélküli végrehajthatóvá nyilvánítására irányuló határozott kérelmet tartalmazott, akkor rendelkezést a fizetési meghagyás ellentmondásra tekintett nélküli végrehajthatóvá nyilvánításáról, vagy az erre irányuló kérelem elutasításáról.*

1. A törvény 28. § (1) bekezdése a következő mondattal egészül ki:

*„Olyan fizetési meghagyás esetén, amelynek a tárgya társasházi közös költség követelés, ez a határidő öt nap.*

1. A törvény 32. § (1) bekezdése a következő mondattal egészül ki:

*„Olyan fizetési meghagyás esetén, amelynek a tárgya társasházi közös költség követelés, ez a határidő ö nap.*

1. A törvény 37. § (2) bekezdésének első mondata az alábbiak szerint módosul:

„*A közjegyző az ellentmondásról szóló értesítést az ellentmondással együtt az ellentmondás beérkezésétől számított nyolc napon belül - társasházi közös költség követelés tárgyában hozott fizetési meghagyás ellen benyújtott ellentmondás esetén öt napon belül - kézbesíti a jogosultnak.*

1. A törvény 49. §-a az alábbi (5) bekezdéssel egészül ki:

*„A társasházi közös költség érvényesítése érdekében indított eljárás teljes illeték és díjmentességet élvez.”*

1. A törvény 55. (3) bekezdés helyébe a következő új (3) bekezdés lép és a (3) – (4) és (5) bekezdések számozása (4) – (5) és (6) bekezdésre módosul:

*„(3) „A társasházi közös költség érvényesítése tárgyában hozott fizetési meghagyás végrehajtásának elrendelése és ilyen tárgyú fizetési meghagyással összefüggésben történő biztosítás intézkedés elrendelése esetén a végrehajtást kérőnek nem kell a díjat megelőlegeznie.”*

1. **§**
2. A Polgári Perrendtartásról szóló 1952. évi III. törvény – Pp. – 319. § (1) bekezdésének első mondata az alábbiak szerint módosul:

*„Ha a jogosult a 318. § (1) bekezdésben foglalt kötelezettségeit teljesíti, az iratok megérkezésétől számított 30 napon belül – az Ötödik rész alkalmazása és a társasházi közös költség érvényesítése érdekében folytatott fizetési meghagyásos eljárásnak a kötelezett ellentmondása folytán történő perré alakulása esetén 15 napon belül – a bíróság az ügy tárgyalására határnapot tűz ki, és arra a jogosultat felperesként, a kötelezettet pedig alperesként megidézi.”*

1. A Pp. 388. §-a az alábbi (3) bekezdéssel egészül ki:

*„(3) Abban az esetben ha olyan fizetési meghagyásos eljárás alakul a kötelezett ellentmondása folytán perré, amelynek a tárgya társasházi közös költség érvényesítése volt, a bíróságnak a tárgyalást úgy kell kitűznie, hogy az első tárgyalási nap az ellentmondás folytán perré alakult eljárásban a 318. § (1) bekezdésében meghatározott, a jogosult által beadott iratoknak a bírósághoz való érkezését követő, vagy a 315. § ((2) bekezdésében meghatározott perekben a keresetlevélnek a bírósághoz való beérkezését követő legkésőbb harminc napon belül megtartható legyen.”*

1. A Pp. 391. §-az alábbiak szerint módosul:

*„****391. §***

*„ Ha az ügy körülményei azt nem zárják ki folytatólagos tárgyalást úgy kell kitűzni, hogy az elhalasztott tárgyalás napját követően harminc napon belül, a 388. § (3) bekezdés szerinti tárgyalás esetén pedig 15 napon belül megtartható legyen.”*